
     REPUBLIKA HRVATSKA
     TRGOVAČKI SUD U OSIJEKU



U  I M E  R E P U B  L I K E   H R V A  T S K E

R J E Š E N J E


Trgovački sud u Osijeku, po stečajnoj sutkinji Nadi Roso, u stečajnom postupku predlagatelja Republika Hrvatska, Ministarstvo financija, Porezna uprava, Područni ured Osijek, zastupana po ŽDO Osijek, za otvaranje stečajnog postupka nad dužnikom: ANNINO-SPORTSKA UDRUGA AMATERA LJUBITELJA PIKADA, Osijek, Svete Ane 85, Reg. broj: 14003751, OIB: 64829371161, dana 28. lipnja 2018. g.,


r i j e š i o    j e :


1. Otvara se stečajni postupak nad ANNINO-SPORTSKA UDRUGA AMATERA LJUBITELJA PIKADA, Osijek, Svete Ane 85, Reg. broj: 14003751, OIB: 64829371161.

2. Za stečajnog upravitelja određuje se Zlatko Markasović dipl. iur. iz Osijeka, Vijenac Ivana Meštrovića 50, OIB 82230536462.

3. Zaključuje se stečajni postupak nad dužnikom ANNINO-SPORTSKA UDRUGA AMATERA LJUBITELJA PIKADA, Osijek, Svete Ane 85, Reg. broj: 14003751, OIB: 64829371161.
		
4. Rješenje će se objaviti na e-oglasnoj ploči suda. 

5. Primjerak rješenja, nakon pravomoćnosti, dostavit će se nadležnom registru udruga RH URED DRŽAVNE UPRAVE U OSJEČKO BARANJSKOJ ŽUPANIJI, Služba za opću upravu Osijek, radi upisa brisanja dužnika.   

6. Nalaže se FINI da naloži banci prijenos zaplijenjenoga iznosa predujma na račun Trgovačkog suda u Osijeku broj HR31 2390 0011 3000 0020 0 model HR05 272-1460-17 i obustavi daljnju pljenidbu do iznosa iz st. 1 čl. 112 Stečajnog zakona (NN 105/15) ako iznos predujma nije zaplijenjen u cijelosti.



Obrazloženje


Rješenjem ovoga suda broj 6 St-1460/17 od 23. listopada 2017. g. pokrenut je postupak nad dužnikom ANNINO-SPORTSKA UDRUGA AMATERA LJUBITELJA PIKADA, Osijek, Svete Ane 85, Reg. broj: 14003751, OIB: 64829371161, za privremenog stečajnog upravitelja imenovan je Zlatko Markasović iz Osijeka te je za 7. prosinac 2017. g. zakazano ročište radi izjašnjenja o prijedlogu za pokretanje stečajnog postupka koje je odgođeno te je slijedeće održano dana 29. svibnja 2018. g. 
  
Dana 29. svibnja 2018. g. na ročištu za ispitivanje uvjeta za otvaranje stečajnog postupka nad dužnikom iz izvješća privremenog stečajnog upravitelja proizlazi slijedeće:
	
 	Dužnik nije vlasnik nekretnina a od MUP-a je dobiven odgovor  da je dužnik vlasnik odjavljenog vozila ali s obzirom na njegovu starost 20 godina procijenjeno je da je bez tržišne vrijednosti. Prema podacima iz bilanca na dan 31.12.2016. g. navedeno vozilo vrijedilo je 2.400,00 kn.
	Iz Hrvatskog registra brodova dobivena je informacija da dužnik nije vlasnik plovila.
Obveze, MF Porezna uprava. potražuje od dužnika 6.529,33 kn.
Obveze: neto plaće, za doprinose iz plaća i na plaće 12.063,00 kn – obveze prema radnicima ispunjene prema navodima predsjednika udruge. 
Nema potraživanja od kupaca, mogućnosti za prijeboj, kao niti parnica u tijeku.
Na dan 24.10.2017. g. blokada dužnikova računa 44.679,54 kn od 12.4.2017. g., gotovine nema, prema pregledu prihoda i rashoda, višak prihoda u odnosu na rashode iznosi 25.888,00 kn. 
	Prema obavijesti Središnjeg klirinškog depozitarnog društva dužnik ne posjeduje vrijednosne papire, dužnik nema zaposlenika, ne obavlja djelatnost.
	Predsjednik udruge poriče bilo kakvu imovinu.
	Do dana pisanja izvješća od predsjednika udruge nisu dobiveni podaci od čega se sastoje depoziti, polozi i potraživanja u ukupnom iznosu od 30.242,00 kn, pozajmnica 3.455,00 kn, kupoprodajni ugovor za vozilo.
	
Postoji zakonski razlog za otvaranje steč. postupka - nesposobnost za plaćanje vrijednost imovine koja bi ušla u stečajnu masu nedostatna je čak i za troškove postupka te se predlaže da se pozovu osobe s pravnim interesom za vođenje stečaja nad dužnikom na uplatu predujma u iznosu 15.000,00 kn koji iznos se sastoji od troškova knjigovodstva 6 mjeseci x 1.000,00 kn = 6.000,00 kn, nagrada st. upravitelju u bruto iznosu od 9.000,00 kn, a ako uplata izostane - da se steč. postupak nad dužnikom otvori i istodobno zaključi.

	Na poseban upit zamjenika ŽDO u odnosu na motorno vozilo priv. st. uprav. je naveo da se radi o starom motornom vozilu, starom 20 godina te da nema tržišnu vrijednost po osobnoj ocjeni. U odnosu na dane zajmove, depozite i pozajmnice ukupne vrijednosti 33.697,00 kn, priv. st. uprav. naveo je da je od predsjednika udruge dužnika obaviješten da se navedeni iznos ne može obrazložiti iz razloga što je knjigovodstvo vodila osoba koja je preminula a materijalnu dokumentaciju predsjednik udruge nije predao priv. st. uprav. te je naveo da nije ekonomist te se ne razumije u knjigovodstvene podatke.

	Ujedno priv. st. uprav. je naveo da nije unatoč pokušajima mogao utvrditi gdje se nalazi višak prihoda od 25.888,00 kn budući da je izostala suradnja predsjednika udruge dužnika.
	Priv. st. uprav. je predložio da se pozove predsjednik udruge da dostavi podatke i materijalnu dokumentaciju u odnosu na motorno vozilo, zajmove, depozite, pozajmnice u iznosu od 33.697,00 kn te da obrazloži višak prihoda u iznosu od 25.888,00 kn.

	Rješenjem TS Osijek 6 St1460/17 od 23. siječnja 2018. g. pozvan je predsjednik Udruge dužnika da se očituje u odnosu na zajmove, depozite, pozajmnice u iznosu od 33.697,00 kn te višak prihoda u iznosu od 25.888,00 kn.

	Podneskom od 4. svibnja 2018. g. predsjednik Udruge dužnika naveo je da je predmetno vozilo o isteku registracije i nemogućnosti daljeg produženja vozila zbog starosti i neispravnosti prodano za dijelove o čemu je obavijestio privremenog stečajnog upravitelja kojem je dostavio i presliku kupoprodajnog Ugovora na ime kupca. Pozajmnica je isplaćena predsjedniku Udruge dužnika budući je bio jedini ulogač u udruzi te je u Udrugu uložio preko 80.000,00 kn osobnih novčanih sredstava ali je prostor Udruge nesretnim slučajem izgorio 13.11.2015. g. te budući je prostor u kome je Udruga djelovala bio u najmu dužnik je morao naknaditi cjelokupnu štetu nastalu požarom, renovirati prostor i vratiti ga u prvobitno stanje. Troškovi renoviranja u iznosu preko 70.000,00 kn predsjednik Udruge, navodi, je platio osobnim novčanim sredstvima te smatra da gore navedeni viškovi kao i ostali dio potraživanja su bespredmetni.

	Na održanom ročištu dana 29.5.2018. g. u nazočnosti savjetnice ŽDO pročitana je gore navedena Izjava predsjednika Udruge dužnika od 4.5.2018. g. koja je bila i na e-ogl. ploči suda dana 8.5.2018. g. te je privremeni stečajni upravitelj predložio da se pozovu zainteresirane osobe sukladno čl. 132 SZ na uplatu predujma troškova eventualnog stečajnog postupka nad dužnikom u iznosu od 15.000,00 kn a koji iznos čini: 
· troškovi knjigovodstvenog servisa 4.000,00 kn
· nagrada st. upravitelju 8.000,00 kn
· financijsko-knjigovodstveno vještačenje u iznosu od 2.000,00 kn
· stvarni troškovi (poštarina, kancelarijski materijal  i sl.) 1.000,00 kn
Ako nitko ne uplati navedeni iznos predlaže da se donese rj. o istodobnom otvaranju i zaključenju st. postupka nad dužnikom a sukladno čl. 132 SZ.



Rješenjem ovoga suda broj 6 St-1460/17 od 4. lipnja 2018. g. pozvane su osobe koje imaju pravni interes da se provede stečajni postupak nad dužnikom da u roku od 15 dana solidarno uplate na sudski depozit ovoga suda iznos od 15.000,00 kn na ime predujma za pokriće troškova kako prethodnog tako i otvorenog stečajnog postupka.

Navedeno rješenje objavljeno je na e-oglasnoj ploči Trgovačkog suda u Osijeku dana 5. lipnja 2018. g.

Po pozivu suda na gore navedeno rješenje u zadanom roku nitko od zainteresiranih osoba nije uplatio predujam za pokriće troškova stečajnog postupka.

Sud je proveo uvid u priloženu dokumentaciju i to: Zahtjev FINE za provedbu skraćenog st. postupka od 11.8.2017. g., ispis iz registra udruga na dan 21.8.2017. g., Oglas TS Osijek St-1368/17 od 22.8.2017. g., prijedlog RH MF Porezne uprave za otvaranje st. postupka do 8.9.2017. g. podaci o imovini dužnika od 4.9.2017. g., Očevidnik FINE o redoslijedu plaćanja od 4.9.2017. g. i od 24.10.2017. g., stanje računa poreznog obveznika na dan 5.9.2017. g., bilanca od 5.9.2017. g., Rješenje TS Osijek St-1368/17 od 11.9.2017. g., Potvrda zk. odjela Osijek od 23.10.2017. g., Uvjerenje MUP PU Osječko-baranjska od 27.10.2017. g., e-mail od 21.11.2017. g., bilanca za 2016. g., stanje računa poreznog obveznika na dan 25.10.2017. g., Izvješće predsjednika udruge, popis prihoda dužnika, e-mail 26.10.2017. g., popis osiguranika HZMO od 25.10.2017. g., Izjava z.z. dužnika od 4.5.2018. g.

Slijedom navedenog a temeljem provedenog dokaznog postupka sud je utvrdio da su ispunjene pretpostavke za otvaranje stečajnog postupka nad dužnikom propisane čl. 5 Stečajnog zakona („Narodne novine“ broj 71/15 u daljnjem tekstu SZ) -  nesposobnost za plaćanje te ujedno da dužnik ne posjeduje nikakvu imovinu a niti onu koja bi bila dovoljna za namirenje troškova stečajnog postupka valjalo je sukladno čl. 132 st. 2 Stečajnog zakona (NN br. 71/15) donijeti rješenje o otvaranju i zaključenju stečajnog postupa i odlučiti kao u izreci.
	Za stečajnog upravitelja, automatskim odabirom, imenovan je Zlatko Markasović iz Osijeka s liste A stečajnih upravitelja za područje nadležnosti ovoga suda a sukladno čl. 84 st. 1 u vezi s čl. 85 st. 2 SZ.


U Osijeku 28. lipnja 2018. g.


Zapisničar: Danijela Sekulić				                  STEČAJNA SUTKINJA    
		Nada Roso        

POUKA O PRAVNOM LIJEKU:
Protiv ovog rješenja nezadovoljna stranka može uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.


DNA:
1. stečajni uprav. Zlatko Markasović
2. dužnik
3. e-ogl. pl.
4. Registar TS Osijek
5. ŽDO Osijek
6. FINA – nakon pravomoćnosti
7. kal. 30.4.

